Arutelu:MMS

message: Kategooriaid on raske panna. Otseselt võttes see ei ole ju keemiline aine. Alternatiivmeditsiinikski saab seda nimetada vaid tinglikult, tegu on pigem alternatiivmürgitamisega. --Õel&Pahatahtlik (arutelu) 23. september 2015, kell 12:15 (EEST)
replies: text: Minu meelest on sel alternatiivmeditsiini tunnused. Andres (arutelu) 23. september 2015, kell 20:54 (EEST)
See Delfi kommentaar tundub üleliigne, läheb liiga emotsionaalseks. Lisaks: nad joovad MMSi lahust, mitte MMSi, st 28-% lahuse tilku pannakse vee või mahla sisse. Selle viimase parandasin ära. --Astromaailm (arutelu) 24. september 2015, kell 10:11 (EEST)

text: Lahuse lahus? See on siis ikkagi muu vedelikuga täiendavalt lahjendatud MMS (=lahus), mitte "MMSi lahus". MMS ise ongi ju lahus.

text: Nii on vist korrektne jah. Andres (arutelu) 24. september 2015, kell 10:52 (EEST)
Lahjendatud MMSi siis? --Astromaailm (arutelu) 24. september 2015, kell 10:52 (EEST)

text: Siis jah. Andres (arutelu) 24. september 2015, kell 11:38 (EEST)
Huvitav, et MMSi artikkel guugliga välja ei tule. Juba võiks, ilma et peaks lisama teise märksõnana Vikipeedia. --Astromaailm (arutelu) 24. september 2015, kell 13:07 (EEST)

message: Pigem oleks mõtet siia täpsustusleht teha.  • • • Kasutaja:Ahsoous • arutelu • 14. oktoober 2015, kell 21:24 (EEST)
replies: text: Siia tulevad valed lingid, mis tuleb parandada, aga ma jätaksin siiski praeguse sisu. Andres (arutelu) 14. oktoober 2015, kell 21:41 (EEST)
replies: text: : Mina kindlasti ei jätaks. Multimeediasõnumeid küll vist tänapäeval enam eriti ei kasutata, võrguprotokollist on kuulnud erialainimesed ning sellise lühendiga teine keemiline aine on meil vähetuntud, aga kõigest hoolimata ma kohe kuidagi arva, et seda siin peaks esikohale seadma.  • • • Kasutaja:Ahsoous • arutelu • 14. oktoober 2015, kell 21:52 (EEST)

message: Ma parandasin esialgu ära lingid, mis viitavad sellele artiklile, kuid peavad silmas multimeediasõnumit. Aga mina olen nõus, et see artikkel tuleks teisaldada näiteks pealkirja MMS (mürgine ravim) vms alla ning luua asemele täpsustuslehekülg. See muidugi eeldab, et peab linkidega hakkama jamama. Voorits (arutelu | kaastöö) 23. oktoober 2015, kell 15:32 (EEST)
replies: text: Pooldan samuti täpsustuslehekülge. Mõned lehed peavad MMS-i all silmas multimeediasõnumit ehk MMS-sõnumit, aga mõned Multimedia Messaging Service'it. Esimene tähendus (MMS=multimeediasõnum) kehtib sealjuures ainult Eestis, nii et artikli nime üle tasub arutleda. Aga nii sellest teenusest kui teenuse sõnumist saaks rääkida ühes artiklis. Anthrax11 (arutelu) 23. oktoober 2015, kell 19:48 (EEST)
replies: text: : Mina jätaksin paika esiteks sellepärast, et teistel asjadel on täisnimed olemas, ja teiseks sellepärast, et see on kõige tuntum. Andres (arutelu) 24. oktoober 2015, kell 15:57 (EEST)
replies: text: :: Kahtlen mõlemas su väites. Pooldan täpsustuslehte.  • • • Kasutaja:Ahsoous • arutelu • 25. oktoober 2015, kell 08:39 (EET)

message: Jama teema, siin kustutatakse seda pidevalt. Ma ei tea, mida teha.--Raamaturott (arutelu) 24. oktoober 2015, kell 23:01 (EEST)
replies: text: Võib-olla peaks artikli kaitstuks muutma? Velirand (arutelu) 24. oktoober 2015, kell 23:24 (EEST)

message: "Imeravim" asendati "ravimiga". Aga kui me ütleme, et see on [[ravim]], siis see on erapoolik või väär. [[Kasutaja:Andres|Andres]] ([[Kasutaja arutelu:Andres|arutelu]]) 16. august 2018, kell 10:03 (EEST)

message: eitas MMS-i propageerimist, vaatamata varem raamatule "pH ime" kirjutatud eessõnale
replies: text: See "vaatamata" on hinnang; eessõna sisu pole teada. Vaata Arutelu:Riina Raudsik. Mulle ei tundu ka artikli üldine toon päris erapooletuna. Andres (arutelu) 12. september 2018, kell 07:48 (EEST)
Mulle ka ei tundu artikkel piisavalt neutraalne. Faktide ja arvamuste vahendamise kõrval on siin lisatud ka omapoolseid hinnangulisi ja alusetuid väiteid. Nt turundusest ja mürgisest tuleb rääkida, aga see pole aine definitsiooni osa - võiks eeskujuks võtta ingliskeelse artikli definitsiooni. Turundamise jutuga on üldse liialdatud, kõik aine promojad vist ikka pole ärikad. Tekst jätab mulje, et Vanuatul surnud naise surma põhjustas MMS, aga viidatud artikkel seda ei kinnita. Ainet MMS-ina esitlejate tegevust on nimetatud propagandaks, MMS-i vastu sõna võtjate tegevust kirjeldatakse aga laste kaitsmisena jne --Minnekon (arutelu) 12. september 2018, kell 14:53 (EEST)
----
Äkki peaks panema päises täpsustusmärkusse ka hoiatuse, et MMSi ei aetaks segi naatriumkloriidi ehk keedusoolaga? Täna ilmus Postimehes artikkel, kus ajakirjanik läbivalt nimetas MMSi naatriumkloriidiks. Siis oleks vähemalt meie andnud oma väikese panuse, et lollused nii kergelt ei leviks. --82.131.40.240 15. september 2018, kell 11:43 (EEST)
----
Asjaosalised näivad soovivat ja soovitavat tarvitada veega lahjendatud kloordioksiidi ning on pakkunud välja viise, kuidas seda lähteainetest nagu naatriumklorit, soolhape jmt koduste vahenditega toota, sh mõned neist ekslikud ja ohtlikud, mõned vähem. Kui artikkel paremad ja halvemad lähteained, nende soovitud ja soovimatud reaktsioonid vmt tulemused ühte patta paneb, siis see pigem muudab selle "imelise mineraalilahuse" veelgi imepärasemaks. Ideaalis võiks see artikkel olla just demüstifitseeriv, st eristaks lähteaineid ja kloordioksiidi ning kirjeldaks ilma ülemäärase karikeerimiseta igaühe neist ja tootmisprotsessi ohte -- ja tagajärgi eri tulemite manustamisel. --Kamma (arutelu) 11. aprill 2021, kell 00:50 (EEST)
thread_title: Neutraalsus